Xylotoloides

Se Systematisk inndeling

Xylotoloides er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En ganske liten, kraftig, brun trebukk. Antennene er middels kraftige og omtrent så lange som kroppen. Pronotum er litt knudrete, innsnevret i den bakerste delen. Dekkvingene er nærmest spindelformede uten markerte skuldre. Beina er korte og kraftige. Oversiden har flekker av smale, lyse skjell.

Levevis 
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse 
Slekten er endemisk for New Zealand.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Parmenini
 Slekten Xylotoloides Breuning, 1950  
 Xylotoloides huttoni (Sharp, 1882)

Kilder 
 Katalog over Parmenini (inkludert denne slekten) 
 Liste over slektene

Eksterne lenker 
 

Lamiinae
Biller formelt beskrevet i 1882
Dyr formelt beskrevet av Stephan von Breuning
Dyr formelt beskrevet av David Sharp